CELEX: 32015D2310
Language: da
Date: 2015-12-10 00:00:00
Title: Rådets afgørelse (FUSP) 2015/2310 af 10. december 2015 om ændring af afgørelse 2013/189/FUSP om oprettelse af Det Europæiske Sikkerheds- og Forsvarsakademi

11.12.2015   
            
            
               DA
            
            
               Den Europæiske Unions Tidende
            
            
               L 326/64
            
         RÅDETS AFGØRELSE (FUSP) 2015/2310
   af 10. december 2015
   om ændring af afgørelse 2013/189/FUSP om oprettelse af Det Europæiske Sikkerheds- og Forsvarsakademi
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 42, stk. 4,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Den 22. april 2013 vedtog Rådet afgørelse 2013/189/FUSP om oprettelse af Det Europæiske Sikkerheds- og Forsvarsakademi (1).
            
         
               (2)
            
            
               Den 22. juli 2014 vedtog Rådet afgørelse 2014/491/FUSP om ændring af afgørelse 2013/189/FUSP (2).
            
         
               (3)
            
            
               Afgørelse 2013/189/FUSP, som ændret ved afgørelse 2014/491/FUSP, fastsætter et finansielt referencebeløb for de første 12 måneder fra den 1. august 2013 til den 31. juli 2014 og for den efterfølgende periode fra den 1. august 2014 til den 31. december 2015.
            
         
               (4)
            
            
               Den 25. marts 2014 besluttede den styringskomité, der er nedsat i henhold til afgørelse 2013/189/FUSP, at perioden for finansieringsaftalen bør tilpasses regnskabsåret, der løber fra den 1. januar til den 31. december, således at der kun kræves et sæt regnskaber fra 2016 og fremefter.
            
         
               (5)
            
            
               Der bør derfor fastsættes et nyt finansielt referencegrundlag for perioden fra den 1. januar 2016 til den 31. december 2016.
            
         
               (6)
            
            
               Afgørelse 2013/189/FUSP bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Artikel 16, stk. 2, i afgørelse 2013/189/FUSP affattes således:
   
      »2.   Det finansielle referencebeløb, der skal dække ESDC's udgifter i de første 12 måneder efter indgåelsen af den i stk. 3 omhandlede finansieringsaftale, er på 535 000 EUR.
      Det finansielle referencebeløb, der skal dække ESDC's udgifter i perioden fra den 1. august 2014 til den 31. december 2015, er på 756 000 EUR.
      Det finansielle referencebeløb, der skal dække ESDC's udgifter i perioden fra den 1. januar 2016 til den 31. december 2016, er på 630 000 EUR.
      De finansielle referencebeløb, der skal dække ESDC's udgifter i hver efterfølgende 12-månedersperiode, fastsættes af Rådet.«.
   
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 10. december 2015.
      
         
            På Rådets vegne
         
         F. BAUSCH
         
            Formand
         
      
   
   
      (1)  Rådets afgørelse 2013/189/FUSP af 22. april 2013 om oprettelse af Det Europæiske Sikkerheds- og Forsvarsakademi (ESDC) og om ophævelse af fælles aktion 2008/550/FUSP (EUT L 112 af 24.4.2013, s. 22).
   
      (2)  Rådets afgørelse 2014/491/FUSP af 22. juli 2014 om ændring af afgørelse 2013/189/FUSP om oprettelse af Det Europæiske Sikkerheds- og Forsvarsakademi (ESDC) (EUT L 218 af 24.7.2014, s. 6).